Նշենք, որ «Միռամ» ՍՊԸ-ն ՀՀ բնապահպանության նախարարություն փորձաքննության համար հայտ է ներկայացրել Շեկաղբյուրի ոսկի-բազմամետաղային հանքերևակման տարածքում 2017-2020թթ. երկրաբանական ուսումնասիրություն իրականացնելու համար: Թեև բնապահպանության նախարարությունը թույլտվություն է տվել ոսկու հանք շահագործել Արդվի և Մղարթի համայնքների տարածքում, սակայն գյուղերի բնակիչները մշտապես դեմ են եղել և շարունակ պայքարել են դրա դեմ: Նրանք նշում են, որ ոսկու հանքը բացասական ազդեցություն կունենա գյուղատնտեսության վրա, ուստի պատրաստ են դիմել ամեն միջոցի և թույլ չտալ իրենց գյուղում ոսկու հանքի շահագործումը: